
"AIDO“ PRIEDAS ĖS 


VILNIUS 


Vieną tik kartą Vilniuj viešėjau, 

Vieną tik kartą aš jį lankiau, 

Jis mano širdį taip sužavėjo, 

Ilgai ilgai jo neužmiršau. 

Tenai kalneliai dunkso aukštieji, 
Nuo amžių dairos į tolį vis, 
Mini jie garsią kunigaikštiją, 
Kadu juos valdė narsus Vytis. 

Ten stebuklinga Motina Dievo 

Duoda sveikatą prašantiems Jos, 

Laimina' Vilnių iš savo sosto, 

Klūpančias gatvėj žmonių minias. 
Dievnamių bokštai erdvėn iškilę, 
Ant jųjų kryžiai stovi ramiai, 
Tos darbščios rankos žemėj sudilo, 
Nuo kurių augo Dievo namai. 

Toliau už miesto, žalioje gizioj, 

Tūno Golgota tyli, rimta, 

Kryžiaus Keleliai apašaroti, - 

Ten mums nuo amžių vieta šventa. 
Vilnius puikusis visus vilioja 
Ten, kur sraunusis teka Neris, 
Kalnai ir girios vaizduoja rojų, — 
Kas mano širdį nuo jo atskirs? 

Vai kaip norėčiau Vilniuj gyventi 

lr pasiirstyt Nerio bangom 

Aš — nelaiminga prasta mergaitė!.. 

Netinka veržtis man prabangon... Radastas 


i 

NEMUNAS 


Rambonių piliakalnis 


-Graži Dainavos šalis, didinga 
buvo jos praeitis, apie kurią dabar 
tik senos dzūkų pasakos byloja ir 
puikūs Dainavos piliakalniai gyvai 
mums liudija. Smagu pasidairyti 
gražioje Dainavos šalelėje ir miela 
"pasiklausyti senųjų dzūkų porinimų 
apie garsiąją Dainavos šalies praeitį. 
+ Is Alytaus plaukdami pavande- 
niu Nemunu, už devyneto kilo- 
metrų, atsidursime mažame Rum- 


bonių bažnytkaimyje. Jis dabar jau 
niekuo daugiau nepasižymi, kaip 


dideliu ir gražiu senovės laikų pa- * 


minklu — piliakalniu. O Rumbonių 
piliakalnis tikrai gražus paž:ūrėti 
kaip iš arti, taip ir iš toliau; o ypač 
gražiai jis atrodo, žiūrint nuo Ne- 
muno kranto. 

Rumbonių piliakalnis“ yra ne 
pačiame Rumbonių bažnytkaimy, 
bet apie kilometrą nuo bažnytkai- 
mio į šiaurės pusę; kairiame Ne- 
muno krante jis kyšo aukščiau visų 
Nemuno krantų kalnų iškilęs. Ryti- 
mėj piliakalnio pusėj teka platus 
Nemunas, o šiaurinėj — nedidelis 
Pilypo upelis. Tokiu būdu senovėj 
piliakalnį padėjo nuo priešų ginti 
ir aplink jį apsupusieji vandenys. 

Rumbonių vardas, anot pada- 
wimų, esąs kilęs nuo to, jog seno- 


vėj šiame piliakalny stovėję puikūs 
karalių rūmai su aukštu. bokštu 
arba bone. Todėl ir ši vieta buvusi 


pavadinta Rumbonimis — „rūmų 
bonė“ ! 
Kaip senų žmonių padavimai 


byloja, Rumbonių aukštąjį pilia- 
kalnį supylę narsieji Dainavos ša- 
lies kareiviai. Tame pat piliakalny, 
sako, esąs palaidotas ir jų galin- 
gasai karo vadas. Tačiau to vado 
vardo dabar niekas nežino. Jeigu 
kada mūsu kraštui užeitų sunkūs 
laikai, reikia tik įspėti to kalne 
miegančio vado vardas, ir jis vėl 
kelsis su visa savo kariuomene ir 
apgins kraštą nuo priešų. 


Rumbonių piliakelnio viršus yra 
ypatingai įdubęs; apie tą įdubimą 


. žmonėse yra toks padavimas. Se- 
W novėj, kada žmonės dievams ugnį 

+ kureno, Rumbonių kalne stovėjusi 
Perkūno bažnyčia. Vėliau, 
| Lietuvoje krikščionybę, toji bažny- 
t čia buvo užkeikta 


įvedus 


ir skradžiai že- 
mę kalne prasmego. Kalno vidu- 
rys, kur bažnyčia prasmego, įdu- 
bes liko iki šių dienų. Senesnieji _ 
žmonės dar atmena, kad seniau to 
kalno viršūnėje buvusi be galo gili 
duobė, kurion, metus akmenį, tas 
ilgai riedėdavęs kalno požemiais 
iki atsimušdavęs į kalne esančios 
bažnyčios varinius: varpus. Akme- 
niui atsimušus, varpai liūdnai, liūd- 
na, kaip raudote raudodave gi- 
liuose kalno požemiuose. 


Dabar nebėra piliakalnio viršū- 
nėje kiaurymės, nebeskamba grau- 
dingieji stabmeldžių bažnyčios var- 
pai ir niekas nepastebėjo, kada 
prisikėlė Dainavos šalies kariai: 
O jie,—kaip mano seni seneliai, — 
buvo prisikėlę, buvo padėję iško- 
voti nepriklausomybę ir vėl sugulę 
piliakalnyje. Kada reikės, jie ir vėl 
'išeisią ir padėsią. - 1burėlis“ 

„Katinėli, nu nu nu, tave mušti ketinu“... 


ŽAISK, VAIKUTI! 


Žaisk, vaikuti, mažutėli, 
“ol linksma širdelė, 

Kol dar tavo galvužėlės 
Nelietė vargelis. 


Tau dabar nerūpi niekas, 
Nėra rūpestėlių, 
Neslopina dar širdelės 
Jokie sielvartėliai. | Kas 


Bet paaugęs jau, vaikuti, Nat, 
Nebėgiosi vėliai: | 
Tavo širdį ims kankinti. 
Sunkūs rūpestėliai. K I. 
A Tad, kol jaunas dar, vaikuti, 
Vargas kol neliečia, 


Linksmos žaiski ir dainuoki, 
Kol saulutė šviečia. 


V. Steponaitis 

Kaip šv. Petras valdė pasaulį 


Kai dar Kristus vaikščiojo 
mūsų žemėje, visuomet su sa- 
vim pasiimdavo ir šv. Petrą. 
Abudu sekdavę žmonių gyve- 
nimą, jų darbus ir rūpesčius. 

Vieną kartą, eidamas šv. 


Petras su Kristumi iš vieno 
sodžiaus, tarė: 
— Viešpatie, duok man 


tokią galią, kad galėčiau val- 
dyti visą pasaulį. Matau, kad 
blogi žmonės skriaudžia ge- 
ruosius, o kai kurie netgi ne- 
vykdo, Viešpatie, Tavo įsaky- 
mų. Aš tuojau blogus žmones 
bausiu, o gerus apdovanosiu. 

Kristus, išklausęs šv. Petro 
prašymo, tarė Jam: 

— Gerai, Petrai. Suprantu 
tave. Nuo šio laiko tu valdysi 
pasaulį. 

Šv. Petras labai apsidžiaugė. 

Jie ėjo toliau pro žalias 
pievas, pro javų siūbuojan- 
čius laukus. Beeidami sutiko 
jie prie vieno sodžiaus seną 
moterį. Ji buvo basa ir api- 
plyšusi. Ant trumpos virvutės 
vedėsi į ganyklą ožką. 

Ji nepažino Kristaus ir 
šv. Petro. Atrišusi nuo ož- 
kos ragelių virvutę ir uždrož- 
dama, prašneko: 

— Lai Dievas tave saugo- 


ja. Neturiu aš laiko tave ga- 
nyti ir nuo vilkų ginti. Turiu 
uždirbti duonos savo mažulė- 
liams. 

Tai tarusi, ji nuėjo namo. 
Kristus, pažvelgęs i šv. Petrą, 


prakalbėjo: 
. - Tu esi dabar Dievas. 
Ar neišklausysi vargšės mo- 


teriškės prašymo? Matai ož- 
ką, reikia ją visą dieną išsau- 
goti, išganyti, | 

Ožkytė, pajutusi laisvę, bė- 
giojo po laukus ir, nutraukusi 
vieną kitą dobilo galvutę, me- 
keno. Šventas Petras turėjo ją 
nuo visokių pavojų saugoti. 
Jis buvo Dievas. Jis troško 
padėti neturtingai moteriškei. 
Todėl visą laiką, nuo ryto iki 
vakaro, bėgiojo paskui ožkytę. 
Visas sušilo ir privargo. O Kris- 
tus, stovėdamas ir žiūrėdamas 
į šv. Petrą, šypsojosi. 

Vakarą šv. Petras parginė 
sveiką ir priėdusią ožkytę. 
Buvo smarkiai nuvargęs ir 
nusikamavęs. 

— Viešpatie, — tarė šv. 
Petras, — negaliu aš netgi 
ožkos išganyti, o ką sakyti 
apie visą didžiulį pasaulį. Jau 
nenoriu būti Dievu, nes ne- 
moku valdyti pasaulio. 


p. 

Cigonė ir 

Seniau gyveno toks tur- 
tingas ūkininkas, kuris turėjo 
daug žąsų. 

Kartą jo žmona iškepė žąsi 
ir įstatė krosnin, O visa šei- 
ma išėjo į laukus darbo dirbti. 
Namai paliko tušti. 

Per kaimą ėjo čigonė ir 
užėjo į to ūkininko namus. 
Čigonei pakvipo žąsis. Ji pri- 
ėjo prie krosnies, atkėlė dangti 
ir pamatė kepsnį. Ilgai negal- 
vodama, ji išsitraukė žąsį, 
įsidėjo į krepšį ir jau rengėsi 
eiti iš pirkios. Tik štai duryse 
ji susitiko ūkininką. 

— Ar nežinai tamsta, kur 
čia gyvena Žąsininkas? — pa- 
klausė jį gudri čigonė. 

— Ką? Kokio Žąsininko 
tau reikia? — atkirto nustebęs 
ūkininkas. 

-— Nagi to, kuris gyveno 
Krosniškėje ir persikraustė į 


Krepšiški, — ėmė aiškinti či- 
gonė. 
Ūkininkas supyko, nusi- 


spiovė ir sako: 


MA R BE LKS 

ūkininkas 
-~ Eik tu su savo“ Žąsi- 
ninku! Aš jo nepažinojau ir 


nieko žinoti apie jį nenoriu. 

— Ačiū ir už tai, — padė- 
kojo čigonė ir skubiai išėjo iš 
ūkininko kiemo. | 

Netrukus sugrįžo iš laukų 
ūkininko žmona ir visa šei- 
ma. Žmona pradėjo ruošti 
pietus. Pradarė ji krosnį, žiū- 
ri: žąsies nėra. 

— Ar nematei, tėvai, kur 
žąsis dingo? — paklausė ji 
vyrą. 

— Buvo čia čigonė ir klau- 
sinėjo apie kažkokį Žąsininką, 
kuris gyveno Krosniškėje ir 
persikraustė į Krepšiški, — at- 
sakė jis. 

— Ir tu iš jos, vagilkos, 
neatėmei žąsies! — subarė 
žmona. 

— Gerai tau dabar kalbė- 
ti, kai į krosnį pažiūrėjai. O 
aš čigonės pasakojimo tuomet 


nesupratau. 
Tą kartą pietūs buvo be 
žąsienos. Našlaitėlė 


Kai užaugsiu 


Aš dar toks mažytis, 
Kaip tas pupų pėdas; 
Gavus nuo mamytės, 
Ašarėlė rieda. 


Aš turiu jau žirgą 
Ir medinį kardą. 
Kardas saulėj mirga, 
Žirgas kelią ardo. 


Užaugins ir mane 


Dievulis brangusis, 
Ilgai bandą ganes, 


Aš kareiviu būsiu. 


Pr. Gudaitis 

Užkerėtas miestas 
(Pasaka) 


Toli, toli nuo mūsų buvo dide- 
lis miškas. Tame miške gyveno 
niekieno nežinomas raganius. | tą 
mišką, rudens sulaukę, apylinkės 
kaimynai važiuodavo malkų. Ka- 
dangi miškas buvo labai didelis, 
žmonės malkų tik pakraščiais rink- 
davo 

Vienas tėvas, važiuodamas Hak 
kų, pasiėmė su savim mažą, vos 
12 metų berniuką. Berniukas, be- 
rinkdamas šakas, nė nepajuto, kaip 
jį naktis užklupo. Ilgą laiką jisai 
klaidžiojo po mišką, šūkavo, rė- 
kavo, beieškodamas tėvo. Pakly- 
des vis ėjo ir ėjo miško gilumon. 

Sustojo. Apsidairė. Pamatė ne- 
toli žiburėlį. Pamatęs apsidžiaugė, 
kad galėsiąs pernakvoti. Priėjęs 
pasibeldė į duris. Iš trobelės atsi- 
liepė „prašau“! Ižengęs vidun, pa- 
matė baisios išvaizdos raganių. 

„Sėdi jisai už puikaus stalo ir 
skaito juodą knygą, baltomis rai- 
dėmis spausdintą. Berniuką net 
šiurpas sukratė. „Tai pakliuvau“, 
pamanė jis. Raganius, lyg atspė- 
„damas jo mintis, nuramino: 

— Nesibijok, mažasai, aš tau 
nieko bloga nemanau daryti. 

Berniukas paprašė pas jį nak- 
vynės. Raganius su džiaugsmu 
priėmė. Tuojau suruošė puikią va- 
karienę. Jie bevakarieniaudami 

„kalbėjosi. Berniukas pasakojo jam, 
kaip jis paklydo, o raganius —savo 
įvykius. Pasakojo, kaip šis miškas 


* 
Aš turėjau Vis ant jojo 
Sau arkliuką, Jodinėjau 
Tokį gražų, Ir sesutę 
Mažyčiuką. Važinėjau. 


atsirado ir kaip jis liko užkerėtas, 
kaip ji burtininkė raganium pa- 
vertė. Ir kaip pranykdama pasakė: 
„Tuomet būsi tu atkerėtas, kai 
pas tave pranakvos berniukas“. 


— Seniau, — pasakojo toliau 
raganius, —tas miškas buvo mano 
miestas, aš buvau jo valdovas. Ir 
kai ragana užkerėjo, tapo miestas 
mišku, o aš raganium. Dabar kas- 
dien pas mane atlekia šmėklos 
mane baidyti ir baidyti tuos, kas 
pas mane nakvoti ateina. lr šią 
naktį šmėklos atskris ir tave no= 
rės išbaidyti. 


Berniukas, nors su baime, su- 
tiko nepasiduoti šmėkloms. Ir tik- 
rai, vos baigė raganius savo kalbą, 
trobelė jau buvo pilna tokių įvai- 
rių šmėklų, kad sunku ir išsivaiz- 
duoti. 

Berniukas jau rengėsi gulti ir 
kalbėjo atsiklaupęs poterius, O tos 
baisenybės apie jį tik sukos ir su- 
kos, bet jis į jas ir dėmesio neat- 


kreipė. Ir kaip jau baigė savo 
maldą, persižegnojo. Ta minutę 
visos šmėklos išnyko. Raganius' 


tapo vėl gražiausiu ponu, miškas 
miestu. Berniuką tas ponas 
labai dideliais turtais apdovanojo. 
Širdingai padėkojęs, iškeliavo jis 
namo. Džiaugėsi ir tėvai sulaukę 
sūnelio, o dar labiau nudžiugo, 
kai sužinojo apie jo laimėjimą. 


Parašė Marytė Vileitytė. 


x 
Jis gyvena "Aš jam duodu 
Šiltam tvarte“ Zalio šieno, 
Ir nebijo Už tai jodau 


Jį kasdieną. 
A. Batarūnas 


Vėjo šalto. 

Juozuko sapnas 


Graži tu, mano brangi tėvyne, 
Šalis, kur miega kapuos didvyriai! 


Skaistaveidei saulutei pakilus, 
sodžiuje nuaidėjo kerdžiaus rago 
balsai, tačiau jų negirdėjo kietai 
miegąs piemenukas Juozukas. Jo 
mažas kūnelis dar reikalavo poil- 
sio, nes žinia — vakar visą dieną 
turėjo po kalnus, raistus braidyti, 
sekioti paskum gyvulius, ž.ūrėti, 
kad nė vienas nuo bandos neatsi- 
skirtų, nė vienas į pasėlį ne- 
nueitų. | 

Prie krosnies triūsusi 
greit puolė prie lovos. 

— Juozuk, kelkis! 

Juozukas, kaip užmuštas, miega 
ir tiėk. 

— Juozeli, laikas bandą ginti... 

Pramerkė Juozūkas akis ir vėl 
užsimerkė. O, kaip gerą būtų dē- 
bar dar pamiegoti... nors valan- 
dėlę. Kažin ką Juozukas duotų už 
tai, tačiau vėl tas pats mamos ra- 
ginimas. Mamai padedant, keliasi 
jis, rengiasi, griebia jam  paduotą 
sūrį su duona ir skuba laukan, nes 
kerdžius jo vieno nelauks. 

Pirmiausia jį pasveikino tik ne- 
senai iš už miško savo pusę gal- 
vos iškišusį saulutė. Paskiau pri- 
šoko prie jo mylimas Margis, ta- 
čiau tas Juozuko nelinksmino, jis 
šiandieną buvo piktas apsiklausęs 
ir, varydamas karves iš tvarto, 
pora kartų Zalmargei be reikalo 
per nugarą botagu sudavė. ` 

Kai karvės ėjo duobėtu keliu, 
Juozukas užmiegotom akim su ki- 
tais piemenimis sekė paškum. Sau- 
lutei aukščiau kopiant, linksmesni 


mama 


darėsi p'emenukai. Jie tuojau pra- , 


dėjo kalbą su kerdžiumi ir reika- 

lavo, kad šis jiems, kaip vakar 

žadėjo, ką nors papasakotų. | 
Tik vienas Juozukas laikosi 


: ! 


dės 


Maironis. 


nuošaliai. Jo: jaunoje galvutėje pai-, 
niojosi visokios mintys. -Nusibodo | 
jau jam bandą ganyti. Nusibodo. 
tas vienodas piemenuko gyveni- 
mas, o jo karšta širdis troško ko, 
nors naujo. Negraži šiandieną jam 
atrodė ir pati gamta. Nežavėjo jo 
kvapnios pievų gėlslės, jūra ban- 
guojantieji rugiai, iš savo lizdų 
pakilusių  paukštelių čiulbėjimas. 
Jis pamena, kai žiemą „mokytoja 
pasakojo apie daug gražesnius 
kraštus. Ten, sako, visko yra. Me- 
džiuose auga kažkokie  gardūs 
bananai,apelsinai, kuriuos, kas nori, 
tas valgo, ten nereik bandos ga- 
nyti, nereik laukų arti. Ir žiemos 
ten nebebūna. Visuomet šilta, gera. 
Ten kitokie žmonės gyvena, bet 
jų Juozukas tikrai nebijotų. Arba 
vėl sako, kad kažkokiuose kraš- 
tuose yra tokie miestai, kurių na- 
mų stogai debesis siekia. Ten na- 
mai — tai ne paprastos jų kai- 
melio pirkutės. Kambariai gražūs, 
auksu papuošti, žmonės tik auto- 
mobiliais ar traukiniais važinėjas,. 
o jų kaimelyje tik vienas Aleksynų 
Petrukas turi paprastus ratukus, 
kuriuos. jam senelis sukalė. 

— Ko taip susimąstęs, Juozuk? 
— pasiklausė jo penkiolikametis 
draugas Kaziukas. 

o- — Ar aš? — krūptelėjo iš sva- 
jonių pabudęs Juozukas. 

— Taip, tu! Gal jau mergaitę 
kokią  pasdabojai?.. . per jaunas 
esi! — juokėsi! šis. 

— Et... nuobodu. Laukiu ru- 
dens. Nepatinka man karvių ga- 
nymas, nusiskundė Juozukas, 

— Ką... nepatinka. O man la 
bai. Einam, tuojau kerdžius pre 
pasakoti. Pasakos apie kaž“ 


y 

kokius knygnešius... Jie, sako, 
mums daug gero padarė. 

— Nenoriu... 

— Nenori? Keista, kad tu šian- 
dieną toks apiblausęs. Mane di- 
džiausias linksmumas ima. Ziūrėk, 
kokia graži diena. Va, kaip gra- 
žiai rugiai banguoja, o kiek įvai- 
riaspalvių gėlių žydi! Miške bus 
"dar linksmiau: su paukšteliais pa- 
dainuosime, po krūmus pasislapsty- 
sime ir, jei kerdžius leis, eisime 
ežerėlin nasimaudyti. Tai ką, ar 
negera? Žiūrėk, kaip man linksma! 

Pašoko porą kartų Kaziukas, 
pasirėmė rankomis į žemę ir, per- 
virtęs porą kūlių ant minkštos ve- 
jos, nubėgo atvaryti karvių. Ir Juo- 
zukas šiek tiek pralinksmėjo, ta- 
čiau iš jo galvos negalėjo išeiti 
mintis, kad yra kraštų, kur geriau 
gyventi, negu čia. 

* ių * i 

Praėjo graži vasaros 
Piemenys, suvarę visus gyvulius 
krūvon, pasuko namų link. 

Visą dieną dirbusi saulutė pa- 
vargo ir nuėjo ten už kalvos į sa- 
vo patalą pailsėti, nušviesdama 
taip pat poilsiui besiruošiančią že- 
me ugnine raudona spalva. -Dan- 
guje, lyg beribėje jūroje, pludu- 
riavo keli, taip pat paraudę, debe- 
sėliai. Netolimame miškelyje suo- 
kè lakštingala, o jai pritarė keliu 


MARPELIS. 


diena. 

grįžtančių mergaičių dainos. Vaka- 
ras buvo ramus, dvelkė šiltas va- 
saros vėjelis. 

Juozukas, suvaręs visus gyvu- 
lius į tvartus ir truputį užkandęs, 
nuėjo gulti, nes juk rytoj, dar sau- 
lutei nepakilus, vėl reikės kelti ir 
ginti karves. 

Pavargusių akių vokai greit už- 
simerkė ir Juozukas atsidūrė sap- 
nų karalystėje, 

Sapnuoja jis ganąs prie ežerė- 
lio karves ir svajojąs apie kitus 
gražesnius kraštus, kur taip gera 
gyventi. Taip jam besvajojant, pa- 
sirodo nepažįstamas senelis ir eina 
tiesiai prie jo. Krūptelėjo Juozukas, 
bet senelis prieina prie jo ir man- 
dagiai paklausia Juozuką: 

— Vaikeli, ar tau nepatinka 
šis kraštas? 

Juozukas nustebo. Iš kůr jo 
mintis šis senelis sužinojo. | klau- 
simą tačiau ryžosi atsakyti. 

>- — Taip... 

— Gal nenori čia būti? Nori 
kitur laime rasti? 

— Taip, — jau drąsiau atsakė 
Juozukas. 

— Gal nori, kad tave į gra- 
žesnį kraštą nugabenčiau? 

— Manel? Oi norėčiau... labai 
noriu! — net pašoko iš džiaugsmo 
Juozukas ir pribėgės. pabučiavo 
gerajam seneliui ranką. 

(Bt d.) 


——1— L ——- 


'Snaigių šokis 


Vėjas groja, 
Snaigės šoka. 
Puikų šokį 
Snaigės moka. 


Gal, vaikeli, 
Ir tu moki? 
Na, pašoki, 
Snaigių šokį. 


Na, pašoki, 


Vėjas groja. 


Paklausyki — 
Tolumoje.. 


Ad. Keraitis 


Nr 11 (46) 


VARPELIS | 169 


aaa oo ri ni i i ri i a i sias aaa non 


VELYKOS 


Asmenys: Motina, jos dukry- 
tės: Jonė, Stasė ir Onytė (4 —6 
metų), jos sūnus Vytukas; Aldutė, 
Rokas, Kęstukas, Birutė, Jonukas; 
aitvarininkai: Juozas, Simas, Pra- 
nas, Zigmas. 


I SCENA 


Švari grįčia. Velykų stalas. Spin- 

telė. Onytė žaidžia margučiais. 

Prieš pakylant uždangai pasigir- 

sta „Linksma diena...“ Gieda Stasė 
ir Jonė. 


Aldutė /icina) 
Labas! 
Jonė ir Stasė (nustoja gie- 
dojusios). 
Labas! 
Aldutė. 
O žiūrėkit, 
Kaip pas jus švaru! 
Aldutė (Priėjus prie stalo, 
nori paliesti avinėlį). 
Jonė Nelieskit! 
Aldutė (dairosi): 
O gražu, o... 
Stasė 
Bet kiek darbo, 
Kiek bėgionės ir kiek vargol... 
Aldutė 
Nesigirkit! Tai mamytė... 
Jonė 
O padėti, o tvarkyti 
Ar nereikia? 
Aldutė | 
Tai sunkumas! | 
Stasytė 
O kiek lakstymo? Baisumas: 
Čia į kiemą, čia į klėtį, 
Cia krautuvėn reikia bėgti, 
Čia virtuvę pamazgaoti, 
ia vėl kambarį pašluoti, 
Tai čia stalą reikia ruošti, 
Avinėlį, kumpį... puošti. 
ia mama, teta vadina: 
„Kur pipirai? kur citrina?...“ 
Čia lėkštė, taurė praplauti, 


Cia mazgotė paskalauti, 
Cia pašveisti, čia patrinti, 
Tą padėti, tą paimti, 
Cia pasiausti, čia pakrėsti, 
Cia į krosnį pažiūrėti, — 
Taip be galo. 
Adutė 
Na, žiūrėkit!.. 
Bet šiandien tur būt džiaugiesi: 
Grįčia dailiai sutvarkyta, 
Grindys tartum išdažytos, 
Tiek margučių įvairiausių, 
O jau stalas — tai puikiausias. 
(Po valandėlės) 
Man margučiai jūs patinka. 
Jonė 
O man sūris, kumpis—,„šinka“. 
Stasė 
Man — pyragai, aguoniečiai 
Ir margučiai, ir varškiečiai, 


„Viskas, viskas... 


Onytė l 
= Man... saujutė. 


II SCENA 


Danutė (ieidama): 
Gerai sako. 
Jonė 
O, Danutė! 
Danutė. 
Juk pavasaris,—taip šilta! 
Stasė (žiūrėdama pro langą): 
Kiek vaikų! 
Jonė 
Kur? 
Stasė 
Ten, prie tilto! 
Aldutė 
Ką jie daro? 
Danutė 
Hm, klausinėja! 
Margučius jie ritinėja. 
(Mergaitėms) 
Žinot? Eikim ritinėti! 
Stasė 
Eikim! Gana čia sėdėti. 


140. 


Danutė 

Tik lentutės neužmirškit! 
Aldutė 

Ir margučių pasiimkit! 


III SCENA 
Rokas (ieidamas) 

Ko jums grįčioj čia pelėti? 

Eikim žaisti, ritinėti 

Margučius: Ar eisit? 

Visi 
Eisim! 

Tik margučių pasirinksim. (Vie- 
ni iš kišenių traukia margučius, 
kiti renkasi nuo stalo). 

Rokas. 

Et, palaukit! Jūs nemokat. Iš- 
sirinkti. Renka (miklendamas *) ir 
stalu ritendamas). 

Onytė 

a man: Jokai; 
Duok majgutį jitinėti! 

Rokas 

A, Onyte! (Išsiima marguti iš 
kišenės ir paduoda): Štai, žiūrėki! 

Onytė (nudžiugus, varto): 


Tai gjazus, puikas majgutis! 
(Išmeta/margutį. Tuo tarpu įeina 
Keęstukas). 

IV SCENA 


Kestukas (iceidamas): 
Ai, laikyk, laikyk! Sumuši! 
Onytė (piktai): | 
Kas tau galvoj? (Verkia). 
Kestukas 
Onyte! 
Ar aš nesakiau laikyti? 

Mat, ir sumušei margutį 
(Išsitraukia savo margutiį iš kišenės): 
Mainom su manim, Onute! 
(Paima sumuštą, o duoda sveiką. 
Tuo tarpu įeina motina). 


*) Miklenti, miklinti=tikrinti margu- 
čio stiprųmą, mušant jį į dantis. 

V SCENA 


Kestukas (Onytei); 
Tai ką, ar jau nebeverksi? 
Tik laikyk, nes vėl išmesi. 
(Vaikams), 
Kas margučiais lošti nori, 
O pralbšęs neraudoja? 
Tylit? Bijot apsiverkti! 
Mergaitės 
Pamatysim, kam teks verkti. 
„ Keęstukas 
Taip? 
Onytė 
Mamyte, i aš eisiu. 
Motina 
Per maža tu dar—neleisiu. 
Jie aploš tave... 
Onytė (nepatenkinta) 
-= Mamyte... 
(Įbėga Birutė ir Jonukas). 


VI SCENA, 


Birutė (įbėgdama) 
Eina, eina! (Pasigirsta armo- 
nika). 
Visi (krūptelia). 
Kas? Jaunimas? 
Birutė (Skaitydama ant pirštų 


Juozas, Pranas, Zigmas, Si- 
mas... 
Jonukas 
Apsirėdę... 
Birutė 
O ant ratų 


Veža aitvarą. 

Visi (nustebę): | 
(Tuo tarpu atsidaro durys, ir įeina 
aitvarininkai, žaliai raudon. m ke- 
purėm,+visi puikiai apsirėdę. Pirma 
eina Juozas, armon ka grodamas. 
Paskui Juozą Simas veža ant ra- 
tukų ugninį (raudoną) gaidžio pa- 
vidalo aitvarą; š lia ai varo—krep- 

|šys, maža žagrė, grėblys... Toliau 
įeina Pranas ir Zigmas—gali būti 
daugiau asmenų—visi rimtai gieda). 

VII SCENA 


Aitvarininkai (gieda ir groja): 


Ketvirtadienį sugautas, 

O penktadienį prikaltas 

Kentė Kristus už žmoniją, 

" Garbė Tau Šventa Marija. 
Alėliuja! 

O Sekmadienį Velykos", 

Saulei tekant, žolei dygstant, 

Kėlės Kristus, mirtis krito. 

Ir tamsybėse nušvito. 
Aleliuja! 


Pranas (kalba) 
Garbink Kristų, dangau, el 
Visi 
Per amželių amžius. Amen. 
Praras 
Mes (rodo) jaunuoliai, mes jaunikiai, 
Čia su aitvaru atvykę, 
Skelbiam Kristų prisikėlus | 
Ir pavasarį atėjus. 
Štai (rodo) mūs aitvaras ugninis! 
Niekis, kad jis popierinis. 
Jo sparnai klijais klijuoti, 
Bet-jis mok gražiai skrajoti. 
Iš dangaus čionai atvykęs 
(Paukštis rimtas, neišdykęs), 
Daug sveikatos, turtų linki 
Mūsų duosniai šeimininkei: 
Daug margučių, daug kiaušinių, 
Kumpių, sūrių ir grietinės, 
O svarbiausia — nešykštauti 
Pilną (rodo) krepšį jam prikrauti, 
Nes, kas aitvarui daug duoda, 
Tam visad pilni aruodai, 
Turi pupų ir bastučių 
Ir dešrelių ir alučio. 
(Šeimininkė ir vaikai deda aitvarui 
krepšin, kas margutį, kas pyrago). 
O dabar už dovanėlę, 
Už margutį, kiaušinėlį 
Te jums Dievas maloningas 
Duos pavasarį derlingą: 
Storą paršą, jautį drūtą 
Vištą gaidį, kalakutą, 
Šimtą žirgų pabalnotų. 
Ir. oželį pažabotą. | 
Aitvarininkai EET 
Mūsų aitvars drūtas, storas 


Važinėjas sau kaip ponas, 

Pilną maišą prisikrovęs, 

Šeimininkei padėkojęs, i 
(Aitvaras nusilenkia) 


Garbink Kristų (nusilenkia), dan- 
gau, žeme! 
Visi namiškiai (atsako nu- 
silenkdami) 
Per amželių amžius, Amen. 
Aitvarininkai (nusilenkdami): 
Garbink Kristų, dangau, žeme! 
Namiškiai (nusilenkdami): 
Per amželių amžius, Amen. 
Aitvarininkai $ 
Aleliuja! 

(Simas apsuka aitvorą ir išvažiuoja. 
Paskui ji visi aitvarininkai išeina 
giedodami ir grodami): 
Ketvirtadienį Sugautas, 

O Penktadienį prikaltas 
Kentė Kristus už žmoniją, 
"Garbė tau, Šventa Marija, 
Aleliuja! j 

O sekmadienį Velykos’, | 
Saulei tekant, žolei: dygstant, 
Kėlės. Kristus, mirtis krito . |) 
Ir tamsybėse nušvito. 
Aleliuja! 
„ (Aitvarininkai. išeina) 


IX SCENA 
Jonė 
Tai to aitvaro palsumasi 
Stasė 
O jo uodegos. didumas!.. 
Onytė | 
` A mamytė nebijojo? 
(Visi nusijuokia) 
Motina (glostydama Onytę) 
O tu? 
Onytė 
Ne... Taip išsižiojęs! 
Motina Kas? 
Onytė (| 
Tas aitvars 1 
Jonukas O Onytė is 
Išsigando kaip pelytė! 
(Visi nusijuokia). 


WA 

X SCENA 


Vytukas 
(Įeina liūdnai nusiteikęs) 
Stasė 
O, žinai — pas mus, Vytukai, 
Buvo aitvars su ratukais. 
Vytukas (pikrai) 
Et, nematė! 
Kestukas (ima už rankos) 
Kas tau? 
Vytukas (ištraukia ranką) 
Traukis! 
Motina 
Ko tu toksai susiraukęs? 
Vytukas 
Buvau dėdės aplankyti. 
Motira 
Vienas? 
Vytukas 
Ne, su Agotyte. 
Motina 
Na, kas? 
Vytukas 
, Dėdė guli, serga... 

Namuose vien badas, vargas. 

O Petrukas mamos laukia, 

Sėdi lovoj susitraukęs, 

Verkia: nėr kam valgyt pataisyti... 
Aldutė Mamytė? 
Kestukas (Aldutei): 

Kaip mamytė? 

Jonukas 

Žinot, ką mes pasiryžom? 
Rokas 

Na, įdomus mums dalykas. 
Jonukas i 

Mes suruoškim jiems Velykas: 

Aš — margutj, Jonė sūrį, 

Mūsų Stasė sviesto turi, 

(Rodydamas) 

Tu — margutį, tu — margutį... 

Susidėsim po truputį. 

Ar sutinkate? 

Visi 
Sutinkam! 

(Vaikai renka dovanas ir deda į 
krepšelį, kuri atnešė Stasė). 
Motina | 

Tai vaikučiai man patinka. 
(Vaikai rengiasi išeiti). 

Palukėkit! (Išima iš spintelės ir 

paduod/) Štai kumpelio, 

Duonos... neškite Petreliui! 

(Dar prisimena) 

Dar palaukit! (Išima bonkutę) 

O čia vynas. 
Rokas (paėmęs bonkutę) 
Tegyvuoja mūs kaimynas! 


Visi vaikai 
Tegyvuoja mūs dėdelė, 
Tenušvinta jam dienelė! 


Ji nežino! (Išeina giedodami „Linksma die- 
„Rokas i na...“ ir dovanomis nešini). 
Dar negrįžol.. 
(Prieina prie besikalbančių Jonė, UŽDANGA 
Stasė ir Jonukas) Dilgė 
——11————- 


Nors aš mažas 


Nors aš mažas, kaip pipiras, 
Bet jau dirbti papratau: 

Iš knygutės nedidutės 
Pasakėlių paskaitau. 


Į mokyklą eiti mėgstu, 

Man ten gera ir smagu, 

Aš mokykloj mokaus rašto 

ir kitų gerų žinių. 
Svyruonėlis 

"KAI DROŽĖ PAIŠELĮ... 


Sprendžia uždavinius Lukas, 
Staiga trekšteli paišiukas. 
Ima peilį tuoj vaikinas 

Ir paišelį jau mėgina 

Vėl uždrožt, bet jam, deja, 
Tat nevyksta ir gana. 


fi 1 Ia! r g 


Luko tėvas, dėdė Justas, 
Sédo barzdą nusiskusti. 
Čerkšt —skustuvas sučerškėjo 
Tik, net dėdė sustenėjo, 

Ir nebeskuta visai... 

— Tėveliuk, ką čia darai, 


Peilis neaštrus—nepiauna. 
Tada galvon mintis šauna — 
Na, prašau tik pagalvoti — 
Skustuvu pasinaudoti. 
Linksma Lukui. (Bepigu 
Drožt aštriuoju skustuvu!) 


B | 

Ko niūrus toks?—klausia Lukas, 
Pirkion iš lauko atrūkes. 

— Na gi, kur mano nežūva, 
Neaštrus visai skustuvas! 

Į tat Lukas nekaltai: 

— Nuostabu tikrai, tėveli, 

Kai juomi drožiau paišelį, 

Buvo aštrus nejuokais... 

Upelis teka 


Tarp kriaušių, apaugusių alks- 
nių ir karklų krūmais 
mažas upeliūkštis. Jo pradžios 
reikėjo ieškoti toli toli, o visi juo 
prabėgę vandenys nukliukendavo 
j Žeimeną, Nerį, Nemuną, Baltijos 
jūrą. Kaitriomis vasaros dienomis, 
kada ežerai smarkiai nusekdavo, 
upelio bėgimas sustodavo. Tada 
tik duobėse kur nors pavėsyje ras- 
davai žalio -dumbluoto vandens. 


'O paljus, vėl jisai plūsdavo, kun- 


kuliuodavo ir šniokšdavo. Galvo- 
trūkčiais risdavosi vanduo per ak- 
menis ir kelmus, grauždamas sta- 
čius krantus, lysdamas krūmų pa- 
šaknysna, kur ropojo plačiarepliai 
vėžiai ir lindėjo smagiosios lyde- 
kos. Ramesnėse vietosę, kur dugne 
sunešta su akmenėliais | gelsvo 
smėlio brūželės, mažytės žuvytės 
"blizga, sukinėjasi, būriuojasi. Kar- 
tais kai ims plaukti, lyg debesis 
uždengia visa sėklumėlę, po to visos 
nuplaukia. Tokiomis dienomis vai- 
kų prie upelio pilna. Vieni šlaitų 


skardžiuose su produktais ar aukš- 


liais rankose linkčioja, rankiodami 
žemuoges, kiti su mažyčiais sam- 
teliais ar ašutinėmis kilpomis žu- 


se vietose. Riksmo, klegėsio pilna. 
Lyg jie visi su tuo upeliu kalbė- 
tųsi, jam savo rūpesčius dėstytų. 
“O tas upelis, lyg suprasdamas vai- 
kų džiaugsmą ar susirūpinimą, 
šniokščia putodamas, juokiasi šoki- 
„„nėdamas akmenuota vaga, ar liūd- 
nai pakrūmėn lysdamas plumpsi. 

Ateina ruduo. Nukrinta nuo 
medžių lapai. Upelis pamato toliau 


„už savo vagos. Prieš jį atsidengia 


staigios pašlaitės rudų lapų čežia 
antklode: prisidengusios. Iš kitos 
pusės lygios dirvos, margai suar- 
itos ir suzkėtos. Toliau kaimas dū- 
mų stulpais remiąs dangų, ardąs 
Jiūtingą tylą kuliamųjų mašinų spie- 


vingiavosi | 


. Nardo ūdrai 
"atodrėkiai. 
"randa vandens. Bet ištroškes snie- 


„miego dulkes, 
"medžiuose, staugia plikuosna lau- 
vauna upelio šniokštime ar ramio- | 


gimu, spragilų kalba, mintuvų kauk- 
šėjimu ar brauktuvių čiukenimu, 
Ten ant kažkurio skiedryno kapo- 
jamos eglės šakelės pakratams, ki- 
tur vėl skaldomos malkos. Upelis 
mato tada daug ir plačiai skaito 
žmonių žingsnius ir darbus ir neša 
juos visan pasaulin, pasakos juos 
platiems vandenims, girdamas savo 
krašto žmonių darbingumą, vai- 
kelių džiaugsmą, gaidžiagysčių gra- 
žumą. Žodžiu, viską, ką tik pa- 
kelėje sutinka ar mato. 

Žiemos metu upelis užverčia- 
mas sniego pusnimis. Sukausto- 
mas kietais ledų pančiais, kad 
pajudėti nejstengia. Kiškiai ir la- 
pės jį išstripinėja skersai ir išil- 
gai. O jisai nė nepamato tų dailių 
žvėriūkščių. Tik lašmenyje, kur 
nuolatos, kad ir didžiausiems spei- 
gams esant, neužšąla, krykštauja 
pusgyvės antys ir krypauna narai. 
plačiausiai. Ateina 
Kai kur upelyje atsi- 


gas vėl jį greit sugeria ir visur 
sausa, visur šalta. Vėjas gainioja 
švilpia pakrančių 


kuosna.  Tokiom. dienom upelis 


„laukia nekantraudamas pavasario, 


skaisčių saulės spindulių, mėlyno 
giedro dangaus ir linksmų vaiku- 
čių. Jis kaupia paskutiniuosius jė- 
gų lašelius, kad bent truputėlį, 
nors vienoje vietelėje išlaikytų savo 
gyvastį. 

Pašildo smarkiau saulė. Sučeža 
sniegas, tirpsta ir plaukia iš kalnų 
ir pašlaičių į daubas, daubomis | 
upeliūkščius ir ežerus. Pakyla aukš- 
tai ežerų ledai, nutolsta nuo kran‘ 
tų, pučiami smarkaus vėjo sudūž- 
ta ir leidžiasi drauge su srovė: 
Upelis tada patvinsta. Išsilieja iš 
krantų. Kriokdamas ir augdamas 
didžiuliais ledų kalnais skina savo 


Nr aaEI 


taką per sniegų vėpūtinius ir su- 
j virtusias per žiemą šakas. Rauna 
ir griauna viską, ką tik pakelėje 
sutikdamas. Siauresnėse vietose 
ilgiau užsitvenkia. Ledai tratėdami 
ir cipdami lipa vienas ant kito, o 


vanduo tada plačiai pasiliedamas 


vienu savo sparnu siekia beveik 
„ kaimo trobas. Jau jau. visai pa- 
langėse tyruliuoja ir vilnija. O at- 
sirita dar vienas lėdų kalnas, už 
to dar kitas, trečias... Visi kriok- 
dami ir ūždami. Tik staiga sutrati 
karklai ir alksniai. Linksta, lūžta, 
kyla su šaknimis ir pasileidžia to- 
limesnei kelionei. Vanduo kiek at- 
slūgsta trumpai valandikei, bet vėl 
suranda kliūčių ir vėl užsitvenkia. 
Ir taip, kol visą kelią praskina, būna 
kriokimas, spiegimas su trumpo- 
mis pertraukomis. Po to per kelias 
dienas ūžiair ūžia. Net trobose ap- 
siklausyti negalima. Lyg šimtai ma- 
„lūnų ten jo vandenimis būtų su- 
kama. O žmonės tada kalba: 

— (Upelis trūko, teka. 

Vaikai klumpėti ir basi aptūpia 
tada jo krantus, leidžia putojančia 
srove iš degtukų dėžučių laive- 
lius, kurie čia pat apverčiami ir 
paskandinami drumzliname su le- 
dais vandenyje. Vyresnieji su sam- 
timis ir-kitais gaudymo įrankiais 
trauko tada iš upelio įvairias žu- 
vis. Tiesia per jį lieptus, kad į 
kitą pusę galėtų pereiti, su savo 
kaimynais susisiekti. 

Taip pradėjęs tekėti upelis te- 


ka ilgai ilgai. Kalba savo nenutils- 
tamas kalbas, seka 'neišsekamas 
pasakas, lr daugelis upelio klau- 
sosi: ir žmonės, ir „gyvuliai, ir 
paukščiai, ir gamta. Cia paliai jį, 
žiūrėk, laukų darbai pradedami, 


čia banda ganoma, čia lizdeliai su- 
kami, čia medžiai žaliumynais pa- 
sipuošia. Visi tada žino, kad upe- 
lis teka. Upells darbo ir gyvybės 
reiškėjas. Jisai pats pirmas darbi- 
ninkas. r. 

Rnkstųjį rytelį 

Nuo tamsaus pušyno 

Metė man saulutė 

Savo šypsnį gryną. 
Nubučiavo skruostus, 
Nubučiavo plaukus 
Tartum motinėlė, 
Sūnaus susilaukus; 


Tartum motinėlė, 

Dukrelę sutikus 

Palei lūšnos slenkstį 

Su rūtų vainikais; 
Tartum mergužėlė 
"Prie kiemelio vartų, 
Bernužėlį lydint 
Paskutinį kartą. 


SAULUTĖS MEILĖ | 


Kurs. už aukštų kalnų, 
Kurs už plačių marių 
Niekad nematys jau 
Mėlynų akelių. 
Taip ji glamonėjo, 
Taip ji išbučiavo 
Mėlyna saulutė. | 
Spindulėliais savo. 
Ačiū tau, saulute, 
Kad kiekvieną rytą 
Atneši man dieną 
Dar nebematytą. 


Ačiū tau, saulute, 
Už visas malones: 
Su tavim tik keldams 
Išeisiu į žmones. 

V. Kuolaitis 

DARBELIAI 


Parašiutas 


Čia turime parašiutą Su tokiu 
prietaisu, lakūnas. lėktuvui sugedus, 
leidžiasi žemyn. Dažniausiai laimin- 
gai nusileidžia, nes parašiutą sulaiko 
oras, ir jis krinta ne labai greitai. 


Pasidarykime parašiutą iš po- 
pieriaus. Paimkime plono popieriaus, 
siūlų ir kamštį. Darykime taip: 

„ Iš popieriaus iškirpkime kvadratą. 


Sulankstykime jį pusiau. Dabar 
turime trikampį. 


Trikampį sulankstykime vėl pu- 
siau, o tą pusę dar pusiau. Dabar 
trikampio galą nupiaukime taip, kad 


Wydawca-Leidėjas L. Cicėnas 


VARPELIS 


Nr 11(46) 


išskėtus kraštai būtų apvalai kar- 
pyti, kaip tai matome piešinyje. 

Išskleiskime popierių. Visur, kur 
nurodyta paveiksle, pradurkime sky- 
lutes. Įverkime į kiekvieną vieno 
ilgumo siūlelius. Siūlelių galus suim- 
kime, suriškime ir prikalkime špil- 
kute prie kamščio. 

Dabar, pakėlę aukštai, paleiski- 
me. Mūsų parašiutas išsiskleis ir gra- 
žiai nusileis. Cia kamštis pavaduos 
jums lakūną. 


ŽAIDIMAI 


Santaika nesantaika 


Vaikai susėda ratu, poromis. 
Vienas vaikščioja ir klausia kiek- 
vienos poros, ar santaikoje gyvena. 
Jei gauna iš kurios poros atsakymą, 
kad nesantaikoje, tada klausia, su 
kuo nori sėdėti. Kai pasako, su kuo 
nori, tuojau susikeičia vietomis su 
norimu žaidėju. Tuo metu vaikščio- 
jąs žaidėjas stengiasi užimti vieno 
tų besikeičiančių vietomis žaidėjų 
vietą. Jei jam pasiseka, tai pada- 
ryti, likęs žaidėjęs vaikščioja ir porų 
klausinėja apie jų pageidavimą. Kai 
visos poros sugyvena santaikoje, 
tuomet vaikščiojąs vaikas sušunka: 
viens, du, trys! —ir visi turi sukeisti 
savo vietas. Tokiu momentu vaikš- 
čiojąs žaidėjas stengiasi pasinaudoti 
ir surasti sau porą. Netekęs poros 
žaidėjas eina į ratą klausinėti porų, 
ar jos santaikoje gyvena. 

aidžiama, kol norima. 

LAIŠKŲ DĖŽUTĖ 


Radastui. Rašyti gali, tik reikia dau- 
giau darbo, daug skaityti. Kitos eilės 
mums“ netinka, jas duosime pažiūrėt! 
kitiems. 

Svyruonėliui. „Kur tos girios?“ 
mums netinka. Už kita tariame ačiū. 

Bajorui. Eilės dar silpnutės, „Skers- 
tuvės“ dėti netinka. 

